# data[].attributes.attachment_caption
Δυναμώνουμε  και φέτος το φως των βιβλίων!!

# data[].attributes.headline
15ο Πειραματικό Νηπιαγωγείο Κομοτηνής  -  Δέσποινα Σαμουρκασίδου, Άρτεμις Παπαηλία, 'Ελλη Ιωάννου, Ελτσίν  Ιμάμ Οσμάν 

# data[].attributes.subject
15ο Πειραματικό Νηπιαγωγείο Κομοτηνής  -  Δέσποινα Σαμουρκασίδου, Άρτεμις Παπαηλία, 'Ελλη Ιωάννου, Ελτσίν  Ιμάμ Οσμάν 

# data[].attributes.attachment_link.title
Δυναμώνουμε το φως των βιβλίων!!

# data[].attributes.headline
Δημοτικό Σχολείο Κοσμίου

# data[].attributes.subject
Δημοτικό Σχολείο Κοσμίου

# data[].attributes.body
Χάρισε ένα βιβλίο-Δυνάμωσε το φως

Το Δημοτικό Σχολείο Κοσμίου σε συνεργασία με το Νηπιαγωγείο Κοσμίου

Μιλήσαμε για την αξία του βιβλίου. Καλλιεργήσαμε τη φαντασία και τη δημιουργικότητα των μαθητριών/των μαθητών μας και πλάσαμε ωραίες ιστορίες που τις μοιραστήκαμε σε μία εκδήλωση στην αυλή του σχολείου. Οι μαθήτριες/οι μαθητές μας έγραψαν και ένα μικρό ποιηματάκι για τη σημερινή ημέρα.

Χάρισε ένα βιβλίο, δυνάμωσε το φως
(Από τις μαθήτριες/τους μαθητές του Δημοτικού Σχολείου Κοσμίου)

Χάρισε ένα βιβλίο, κάνε μια αρχή,
κάθε σελίδα του κρύβει μια στιγμή.
Ιστορίες μαγικές, κόσμους μακρινούς,
όνειρα που ζωντανεύουν, φτερά στις μικρές μαθήτριες και στους μικρούς μαθητές!

Δυνάμωσε το φως, διάβασε ξανά,
κάθε λέξη είναι αστέρι,

λάμπει δυνατά.
Στην καρδιά μας φέρνει γέλιο,

γνώση και χαρά,
ταξιδεύουμε παρέα σε μέρη μαγικά!

Χάρισε ένα βιβλίο, δυνάμωσε το φως,
είναι θησαυρός για όλες και όλους, φίλος ακριβός- φίλη ακριβή
Με ένα βιβλίο στο χέρι, το σκοτάδι χάνεται,
ο κόσμος γίνεται όμορφος και το φως απλώνεται!

# data[].attributes.headline
3o Δ.Σ. Κομοτηνής (Ε1 & Λητώ Τζίτζικα)

# data[].attributes.subject
3o Δ.Σ. Κομοτηνής (Ε1 & Λητώ Τζίτζικα)

# data[].attributes.body
Οι μαθήτριες και οι μαθητές του Ε1 διάβασαν το παραμύθι: "Εκατοντάδες χιλιάδες αγιοβασίληδες" των Χιρόκο Μοτάι και Μάρικα Μάτγιαλα και μυήθηκαν στον κόσμο των κλασμάτων μικραίνοντας τους αγιοβασίληδες της ιστορίας σε 1/1.000.000! Αμέσως μετά, πήραν τη θέση ενός μικρού Αγιοβασίλη και χάρισαν συμβολικά ένα δώρο σε κάποιο παιδί... άλλη χάρισε ζωή, άλλη υγεία, άλλος ποδοσφαιρικά παπούτσια... όλες και όλοι πρόσφεραν για να χαρίσουμε κάτι από το βιβλίο αυτό και να δυναμώσουμε το φως... Η χαρά αυτής της προσφοράς απεικονίζεται στο γιγάντιο δώρο που κοσμεί την τάξη μας! Καλά Χριστούγεννα! Χαρούμενο το νέο έτος με υγεία και αγάπη!

# data[].attributes.attachment_link.title
χαρισε το φως _1

# data[].attributes.headline
3ο Ν/Π Κομοτηνής και 15ο Πειραματικό Ν/Π Κομοτηνής

# data[].attributes.subject
3ο Ν/Π Κομοτηνής και 15ο Πειραματικό Ν/Π Κομοτηνής

# data[].attributes.body
Οι ζωγραφιές της Καλοσύνης.

Με έμπνευση από το παραμύθι της Γιολάντας Τσορώνη-Γεωργιάδη οι μαθητές και οι μαθητριές μας αποτύπωσαν όμορφες εικόνες- ζωγραφιές της καλοσύνης!!!

# data[].attributes.attachment_link.authors[].name
Ελένη Αδαμοπούλου

# data[].attributes.attachment_link.title
Χάρισε ένα βιβλίο δυνάμωσε το φως!!!

# data[].attributes.headline
1ο Δημοτικό Σχολείο Κομοτηνής

# data[].attributes.subject
1ο Δημοτικό Σχολείο Κομοτηνής

# data[].attributes.attachment_link.title
1ο ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ

# data[].attributes.attachment_caption
"Ένα θαλασσινό γεφύρι"

# data[].attributes.headline
Νηπιαγωγείο Λυκείου Ν.Ροδόπης-Πάνου Κωνσταντινιά, Τσιανάκα Ευδοξία

# data[].attributes.subject
Νηπιαγωγείο Λυκείου Ν.Ροδόπης-Πάνου Κωνσταντινιά, Τσιανάκα Ευδοξία

# data[].attributes.body
Χάρισε ένα βιβλίο, δυνάμωσε το φως...το φως του νου και της ψυχής, αυτός είναι ο σκοπός!

Το μήνυμα αυτό μεταφέραμε στο 6/θέσιο μειονοτικό δημοτικό σχολείο (Λυκείου).

Την αφίσα του Elniplex στείλαμε εμείς

και οι μαθητές της Ε΄ και ΣΤ΄ έκπληξη ετοίμασαν ευθύς.

Το βιβλίο " Ένα θαλασσινό γεφύρι" χαρίστηκε στα παιδιά

και η ανάγνωση σε τρεις γλώσσες ξεκινά,

δηλαδή ελληνικά, τουρκικά και αγγλικά.

Ένα γεφύρι επιλέγουν να χαρίσουν

από το βιβλίο αυτό,

ένα γεφύρι τόσο μοναδικό!

Να ενώνει χώρες και λαούς

με άλλη γλώσσα, θρησκεία

και πολιτισμούς.

Το παιχνίδι, η αγάπη, το φαγητό και η μουσική, μπορούν να γίνουν μια γέφυρα στων ανθρώπων τη ζωή!

# data[].attributes.attachment_link.title
ΟΜΑΔΑ ΚΩΝΣΤΑΝΤΙΝΑ

# data[].attributes.attachment_caption
Το τρενάκι των δώρων της καρδιάς μας!

# data[].attributes.headline
6ο Νηπιαγωγείο Κομοτηνής-Καρακασίδου Δ., Βουρνούκα Ι., Ντόλα Β., Χουσεϊν Φ.

# data[].attributes.subject
6ο Νηπιαγωγείο Κομοτηνής-Καρακασίδου Δ., Βουρνούκα Ι., Ντόλα Β., Χουσεϊν Φ.

# data[].attributes.body
Τα παιδιά του Νηπιαγωγείου μας συγκέντρωσαν αγαπημένα τους παραμύθια για να τα δωρίσουν στα Παιδικά Χωριά SOS - Κέντρο Στήριξης Παιδιού και Οικογένειας Κομοτηνής. Για το λόγο αυτό, το τρενάκι μας αποτελούνταν από ζωγραφιές που ετοίμασαν τα παιδιά βγαλμένες από την καρδιά τους! Μέσα στα βαγόνια του τρένου είχαν ζωγραφίσει οτιδήποτε θα μπορούσαν να χαρίσουν από το βιβλίο που επέλεξαν ως δώρο για τα παιδιά των Παιδικών Χωριών SOS.

# data[].attributes.attachment_caption
"Τα ξωτικά και ο παπουτσής"

# data[].attributes.headline
ΝΗΠΙΑΓΩΓΕΙΟ ΝΕΑΣ ΚΑΛΛΙΣΤΗΣ Μαρία Μαντατζή, Μαρία Σιδηροπούλου

# data[].attributes.subject
ΝΗΠΙΑΓΩΓΕΙΟ ΝΕΑΣ ΚΑΛΛΙΣΤΗΣ Μαρία Μαντατζή, Μαρία Σιδηροπούλου

# data[].attributes.body
Μέσα από τις σελίδες του παραδοσιακού παραμυθιού των εκδόσεων "Ψυχογιός", τα παιδιά έμαθαν την αξία της ανιδιοτελούς προσφοράς προς τον συνάνθρωπο. Τα ξωτικά βοήθησαν τον παπουτσή να μπορέσει να συνεχίσει το έργο του χωρίς να περιμένουν ανταπόδοση και κάνοντάς το κρυφά. Από την άλλη ο παπουτσής και η γυναίκα του, θέλοντας να δείξουν την αγάπη τους, την ευγνωμοσύνη τους και την αναγνώριση της προσφοράς των ξωτικών, τους χάρισαν αυτό που μπορούσαν και τους έλειπε: ζεστά ρούχα. Τα παιδιά πρότειναν να χαρίσουν ένα ευχαριστώ, την αγάπη, μια αγκαλιά, ένα χριστουγεννιάτικο δέντρο, ένα πλεκτό πουλόβερ, ένα ζευγάρι παπούτσια.

Καλές γιορτές σε όλους.

# data[].attributes.headline
5ο Νηπιαγωγείο Κομοτηνής (Μαλαματή Πονηρίδου, Δέσποινα Γιαπουτζίδου, Ροδόπη Σκαρλατάκη, Ευαγγελία Μπαριώτη).

# data[].attributes.subject
5ο Νηπιαγωγείο Κομοτηνής (Μαλαματή Πονηρίδου, Δέσποινα Γιαπουτζίδου, Ροδόπη Σκαρλατάκη, Ευαγγελία Μπαριώτη).

# data[].attributes.body
Δημιουργήσαμε τη χριστουγεννιάτικη βιβλιοθήκη μας με βιβλία που έφεραν τα παιδιά από το σπίτι τους με χριστουγεννιάτικο θέμα ή με μηνύματα αγάπης! Κάθε μέρα βγαίνουμε στον όμορφο χώρο που δημιουργήσαμε με την πολύτιμη στήριξη του "Μαζί για το Παιδί" και  επιλέγουμε ένα βιβλίο να διαβάσουμε,  αφού ανάψουμε όλα τα λαμπιόνια μας γιατί ...το διάβασμα φωτίζει το μυαλουδάκι μας!

# data[].attributes.attachment_caption
Η δική μας συμμετοχή σε αυτή την υπέροχη δράση

# data[].attributes.headline
11ο Νηπιαγωγείο Κομοτηνής (Γαβριήλ Βασιλική, Κουτσώνα Στυλιανή, Τέρση Μαρίνα)

# data[].attributes.subject
11ο Νηπιαγωγείο Κομοτηνής (Γαβριήλ Βασιλική, Κουτσώνα Στυλιανή, Τέρση Μαρίνα)

# data[].attributes.body
Συγχαρητήρια!!! Καλές γιορτές!!!

# data[].attributes.attachment_link.title
Ένα δώρο για τους φίλους μου!

# data[].attributes.headline
1ο Μειονοτικό Δημοτικό Σχολείο Κομοτηνής- Ε΄1 Παράσχου Ειρήνη-Χρυσοβαλάντου

# data[].attributes.subject
1ο Μειονοτικό Δημοτικό Σχολείο Κομοτηνής- Ε΄1 Παράσχου Ειρήνη-Χρυσοβαλάντου

# data[].attributes.body
«Το δέντρο που έδινε».

Ένα βιβλίο γραμμένο και εικονογραφημένο από τον Σελ Σιλβερστάιν, απλό και λιτό στις εικόνες και τις λέξεις του, όμως ταυτόχρονα πλούσιο σε μηνύματα και συναισθήματα, που συνθέτουν μια αδιαμφισβήτητη διαχρονικότητα σε αναγνώστριες και αναγνώστες όλων των ηλικιών.

Με τις μαθήτριες και τους μαθητές του Ε΄1 τμήματος του 1ου Μειονοτικού Σχολείου Κομοτηνής διαβάσαμε το βιβλίο και ήρθαμε σε επαφή με την έντυπη και ηλεκτρονική μορφή του, όπως και με την εκδοχή της οπτικοποιημένης αφήγησης. Κατόπιν, συζητήσαμε για το περιεχόμενό του, καλλιεργώντας φαντασία και ενσυναίσθηση. Μέσα απ’ όλα αυτά, αναδείξαμε τις έννοιες της αγάπης και της προσφοράς, τόσο στις διαπροσωπικές σχέσεις των ανθρώπων, όσο και στη σχέση μεταξύ των ανθρώπων και της φύσης. Προς ενίσχυση της φιλαναγνωσίας συμφωνήσαμε στην παρουσίαση βιβλίων καθ’όλη τη διάρκεια της σχολικής χρονιάς, καθώς επίσης επισκεφθήκαμε τη Δημοτική Βιβλιοθήκη της πόλης μας.

Στη συγκεκριμένη δράση δεν παραλείφθηκε η δημιουργική έκφραση των παιδιών, τα οποία, από την ιστορία του βιβλίου που διαλέξαμε, χαρίζουν: αγάπη, τροφή, μήλα, κούνια, παιχνίδι, μια ευτυχισμένη μηλιά και ένα ευτυχισμένο αγόρι που σκαρφαλώνει στα κλαδιά της.

Χαρίζουμε λίγο από το φως των βιβλίων και ευχόμαστε μια φωτεινή κι ευτυχισμένη χρονιά γεμάτη από υγεία και αγάπη!

# data[].attributes.attachment_link.title
φωτογραφία -φιλαναγνωσία

# data[].attributes.headline
ΝΗΠΙΑΓΩΓΕΙΟ ΞΥΛΑΓΑΝΗΣ/ΣΙΜΟΠΟΥΛΟΥ ΝΙΚΟΛΕΤΑ

# data[].attributes.subject
ΝΗΠΙΑΓΩΓΕΙΟ ΞΥΛΑΓΑΝΗΣ/ΣΙΜΟΠΟΥΛΟΥ ΝΙΚΟΛΕΤΑ

# data[].attributes.body
Επιλέξαμε με τα παιδάκια του Νηπιαγωγείου Ξυλαγανής το βιβλίο: Το φαρδύ πουλόβερ (Αρμέλ Μοντερέ & Ζορ).Τα παιδιά ενθουσιάστηκαν από την πλοκή του παραμυθιού και συνειδητοποίησαν την δύναμη της καλοσύνης και της ανιδιοτελούς προσφοράς. Όλα ξεκίνησαν από κάτι ασήμαντο και ευτελές όπως είναι μια περίσσια κλωστή, γύρω από την οποία όμως πλέκεται περίτεχνα μια υπέροχη ιστορία ανιδιοτελούς αγάπης, προσφοράς και καλοσύνης, με πρωταγωνιστή τον Κύριο Αρκούδο. Το παραπάνω βίντεο δείχνει τον τρόπο που εργάστηκαν οι μικροί καλλιτέχνες και τα δώρα που ¨χάρισαν¨ σε όλα τα παιδιά και τους ανθρώπους του κόσμου. ΚΑΛΕΣ ΓΙΟΡΤΕΣ ΣΕ ΟΛΟΥΣ ΜΕ ΔΥΝΑΜΗ ΚΑΙ ΥΓΕΙΑ!

# data[].attributes.attachment_link.title
Χάρισε ένα Βιβλίο Δυνάμωσε το φως....Πανελλαδική Δράση του ELNIPLEX.

# data[].attributes.headline
Νηπιαγωγείο Κοσμίου  - Παναγιωτοπούλου Αφροδίτη,Φουντουκίδου Μαρία

# data[].attributes.subject
Νηπιαγωγείο Κοσμίου  - Παναγιωτοπούλου Αφροδίτη,Φουντουκίδου Μαρία

# data[].attributes.body
Το βιβλίο που διαβάσαμε είναι « Το Κάτι Άλλο» της Κάθριν Κέιβ (Πατάκης).

Το βιβλίο αυτό μέσα από το κείμενο και την εικονογράφηση ξεδιπλώνει μπροστά μας πολλά θέματα όπως η διαφοροποίηση, η περιθωριοποίηση, η επαφή με το άγνωστο, η αποδοχή, η συμπερίληψη και η ενσυναίσθηση. Το βασικότερο μήνυμα που περνάει είναι πως η διαφορετικότητα του καθενός μας όχι μόνο δε θα πρέπει να στέκεται εμπόδιο στην επικοινωνία μας αλλά μπορεί να λειτουργεί ως εργαλείο για να έρθουμε πιο κοντά.

Τα παιδιά επέλεξαν μέσα από το βιβλίο να χαρίσουν την αγάπη, τη χαρά ,ένα σπίτι, μια ζωγραφιά, μια πολυθρόνα , ένα φίλο……

Ευχόμαστε η καινούρια χρονιά να φέρει υγεία και πολλές χαρούμενες στιγμές για όλους!!!!!!!!!!!!

# data[].attributes.headline
7ο Δημοτικό Κομοτηνής Λεπίδα Μαρία, Γεωργακοπούλου Έλενα, Βουδιάδου Χρύσα

# data[].attributes.subject
7ο Δημοτικό Κομοτηνής Λεπίδα Μαρία, Γεωργακοπούλου Έλενα, Βουδιάδου Χρύσα

# data[].attributes.body
«Πού πάνε τα όνειρα όταν ξυπνάμε;» αναρωτιέται ένα μικρό κορίτσι στο πρώτο παιδικό βιβλίο του Κομοτηναίου συγγραφέα Μισέλ Φάις, με τίτλο «Το Περίεργο Μαξιλάρι».  Το ίδιο ερώτημα φαίνεται ν’ απασχολεί στις όμορφα εικονογραφημένες σελίδες έναν γάτο, ένα ποδήλατο, μια καρέκλα, ένα ρομπότ, έναν δάσκαλο του τζούντο, μια καθηγήτρια πιάνου, έναν άστεγο, μια ξεναγό κι έναν καφέ αρκούδο. Διαβάζοντας το βιβλίο οι μαθητές του Δ1, Δ2 και Ε2 ταξιδέψαμε με την ηρωίδα κι αναρωτηθήκαμε κι εμείς το ίδιο πράγμα. Μέσα από αφήγηση και παιχνίδια βρήκαμε κάποιες πιθανές απαντήσεις για τα ταξίδια των ονείρων μας, αλλά προβληματιστήκαμε και για κάποια απ’ αυτά που βλέπουμε μ’ ανοιχτά μάτια. Τέλος συναντήσαμε κάποιοι από εμάς τον συγγραφέα στη Δημοτική Βιβλιοθήκη, κατά την παρουσίαση του βιβλίου του, ενώ όλοι μαζί οργανώσαμε μία διαδικτυακή συνέντευξη με τον κύριο Φάις.

# data[].attributes.attachment_link.title
ΠΑΙΔΙΚΑ ΟΝΕΙΡΑ

# data[].attributes.headline
11o ΔΣ ΚΟΜΟΤΗΝΗΣ- Αντωνιάδου Παναγιώτα, Αφεντουλίδου Ελένη, Ευφροσύνη Δόλωμα, Τρυφωνία - Μαρίνα Καναβίδου, Νικολέτα Ρεκάρη , Ευθυμία Υφαντίδου , Σουλεϊμάν Χασάν

# data[].attributes.subject
11o ΔΣ ΚΟΜΟΤΗΝΗΣ- Αντωνιάδου Παναγιώτα, Αφεντουλίδου Ελένη, Ευφροσύνη Δόλωμα, Τρυφωνία - Μαρίνα Καναβίδου, Νικολέτα Ρεκάρη , Ευθυμία Υφαντίδου , Σουλεϊμάν Χασάν

# data[].attributes.body
Αποτίμηση της συλλογικής δράσης φιλαναγνωσίας για το βιβλίο «Το δώρο της παπλωματούς»

Η συλλογική δράση φιλαναγνωσίας που πραγματοποιήθηκε με μαθητές της Β’, Γ' και Ε’ Δημοτικού, βασισμένη στο βιβλίο «Το δώρο της παπλωματούς», υπήρξε μια ξεχωριστή εμπειρία γεμάτη νοήματα και συναισθήματα. Το έργο του Τζεφ Μπριμπό με την απλότητα της ιστορίας του, κατάφερε να μιλήσει κατευθείαν στην καρδιά των παιδιών και να αναδείξει τις αξίες της προσφοράς, της αγάπης και της γενναιοδωρίας.

Μέσα από τη μορφή της παπλωματούς, τα παιδιά κατανόησαν πως η προσφορά, έστω και η πιο μικρή, μπορεί να προσφέρει ευτυχία σε όλους. Η ιδέα της ηρωίδας να χαρίζει παπλώματα σε ανθρώπους που τα είχαν πραγματικά ανάγκη, έφερε στην επιφάνεια τη σημασία της ανιδιοτελούς προσφοράς.

Το βιβλίο μας θύμισε ότι η γενναιοδωρία και η αγάπη δεν κοστολογούνται, αλλά επιστρέφονται πολλαπλάσια. Η παπλωματού, μέσα από τις πράξεις της, κατάφερε να γεμίσει τις καρδιές των ανθρώπων ζεστασιά και ευτυχία. Οι μαθήτριες και οι μαθητές κατέληξαν ότι η πραγματική χαρά δε βρίσκεται στα υλικά αγαθά αλλά στην ανθρωπιά επαφή, τη συντροφικότητα και τη φροντίδα.

Μέσα από την ιστορία, η οποία διαδραματίζεται σε ένα βασίλειο όπου ο πλούσιος βασιλιάς προσπαθούσε να βρει την ευτυχία στο χρυσάφι και τα πλούτη, οι μαθητές και οι μαθήτριες συνειδητοποίησαν ότι τα υλικά αγαθά δεν είναι αρκετά για να γεμίσουν την καρδιά των ανθρώπων. Το μήνυμα ότι η ευτυχία βρίσκεται στην απλότητα, τη δοτικότητα και την αγάπη προκάλεσε μέσα στην ομάδα των παιδιών μία δημιουργική συζήτηση. Οι μαθητές προσδιόρισαν τι τους κάνει πραγματικά χαρούμενους και κατέληξαν ότι οι στιγμές με αγαπημένους ανθρώπους και οι μικρές κινήσεις αγάπης είναι αυτές που μετρούν περισσότερο.

Η συλλογική δράση φιλαναγνωσίας για το βιβλίο πραγματοποίησε τον εκπαιδευτικό και συναισθηματικό της στόχο. Οι μαθήτριες και οι μαθητές μέσα από το μήνυμα της παπλωματούς, εμπνεύστηκαν από τις αξίες της προσφοράς, της γενναιοδωρίας και της αγάπης, κατανοώντας ότι η πραγματική ευτυχία δε βρίσκεται στα πλούτη αλλά στη ζεστασιά που προσφέρουν οι ανθρώπινοι δεσμοί. Με τη συμμετοχή τους σε δραστηριότητες εμπνευσμένες  από το βιβλίο, έφτιαξαν το πάπλωμα των αξιών και το κουτί των ευχών και καλλιέργησαν τη δημιουργικότητα, την ενσυναίσθηση και τη σπουδαιότητα της ανιδιοτελούς προσφοράς.

Το δώρο της παπλωματούς έγινε και για τα παιδιά ένα δώρο ζωής!

# data[].attributes.headline
1ο Μειονοτικό Δημοτικό Σχολείο Κομοτηνής- Ε΄2 Γιανέλης Γεώργιος

# data[].attributes.subject
1ο Μειονοτικό Δημοτικό Σχολείο Κομοτηνής- Ε΄2 Γιανέλης Γεώργιος

# data[].attributes.body
«Το δέντρο της αγάπης»

Με αφορμή το βιβλίο «Το δέντρο που έδινε» του Shel Silverstein, οι μαθήτριες και οι μαθητές της Ε2 τάξης του 1ου Μειονοτικού Δημοτικού Σχολείου Κομοτηνής εμπνεύστηκαν, δημιούργησαν και χαρίζουν τις ζωγραφιές τους! Ζωγραφιές που αναδεικνύουν τη σημασία της ανιδιοτελούς αγάπης, της αγάπης που «δίνει» χωρίς να περιμένει αντάλλαγμα! Της αγάπης που απλόχερα η φύση μας χαρίζει σε αντίθεση με την απληστία του ανθρώπου! Καλές γιορτές με υγεία σε όλες και σε όλους!

# data[].attributes.attachment_caption
"το πολυτιμότερο δώρο είναι η αγάπη"

# data[].attributes.headline
5ο ΠΕΙΡΑΜΑΤΙΚΟ ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ - Πυρετζίδου Φωτεινή

# data[].attributes.subject
5ο ΠΕΙΡΑΜΑΤΙΚΟ ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ - Πυρετζίδου Φωτεινή

# data[].attributes.body
Οι μαθήτριες και οι μαθητές του Β’1 διάβασαν και επεξεργάστηκαν το βιβλίο “Το δέντρο που έδινε” του Σελ Σιλβερστάιν. Η ιστορία περιγράφει την ξεχωριστή φιλία ανάμεσα σε ένα αγόρι και μια μηλιά. Όσο είναι μικρό το αγόρι δένεται με τη μηλιά και περνάνε μαζί ευτυχισμένες στιγμές. Μεγαλώνοντας το αγόρι τής ζητά όλο και περισσότερα, με τη μηλιά να δίνει κυριολεκτικά όλα της τα μέρη για να ικανοποιήσει τις επιθυμίες του. Ώσπου δεν απέμεινε τίποτα παρά μόνο ένα γέρικο κούτσουρο. Πρόκειται για μια διαχρονική ιστορία για την ανιδιοτελή αγάπη και τη χαρά που νιώθει κανείς όταν προσφέρει. Τα παιδιά εργάστηκαν ομαδικά για να “ξεδιπλώσουν” το νόημα της ιστορίας και διαπίστωσαν ότι το πολυτιμότερο δώρο είναι η αγάπη. Καλές γιορτές!

# data[].attributes.headline
Νηπιαγωγείο Αμαξάδων-Μπατζάκα Αναστασία- Θεοχαρούλη Νυμφοδώρα-Πολυμέρου Αικατερίνη -Λεοντιάδου Ελένη

# data[].attributes.subject
Νηπιαγωγείο Αμαξάδων-Μπατζάκα Αναστασία- Θεοχαρούλη Νυμφοδώρα-Πολυμέρου Αικατερίνη -Λεοντιάδου Ελένη

# data[].attributes.body
Το βιβλίο που επεξεργαστήκαμε είναι «Το παπάκι που ήρθε για δείπνο» του Steve Smallman. Μια όμορφη ιστορία για την αγάπη ,τη φιλία ,την αλληλοβοήθεια αλλά και για τη δύναμη της θέλησης.Τα δώρα που ζωγράφισαν οι μαθητές μας ενώθηκαν με αγάπη (καρδούλες) σαν την αγάπη που αναπτύχθηκε ανάμεσα στους ήρωες της ιστορίας μας. Το βιβλίο αυτό μαζί με άλλα τρία αγοράστηκαν με χρήματα από τον κουμπαρά του νηπιαγωγείου μας και θα χαριστούν στην Παιδιατρική Κλινική του Γενικού Νοσοκομείου Κομοτηνής ώστε να δυναμώσει το φως και να λάμψει ο κόσμος όλος.

# data[].attributes.headline
Νηπιαγωγείο Νέου Σιδηροχωρίου, Πιππή Μαρία, Ζακοπούλου Σοφία.

# data[].attributes.subject
Νηπιαγωγείο Νέου Σιδηροχωρίου, Πιππή Μαρία, Ζακοπούλου Σοφία.

# data[].attributes.body
Το βιβλίο που διαβάσαμε είναι : < Πώς να κρύψεις ένα λιοντάρι τα Χριστούγεννα>, και χαρίζουμε την λέξη <ΦΩΣ>. Το κίτρινο κ λαμπερό χρώμα των φώτων τις ημέρες των εορτών να συντροφεύει όλα τα παιδιά, που αναζητούν την φιλία ακόμη και των πολύτιμων ζώων, όπως η ηρωίδα του βιβλίου που διαβάσαμε και αγαπήσαμε η Έλλη.

Το λιοντάρι και η Έλλη χάριζαν την αγάπη τους ο ένας στην άλλη και αυτή η αγάπη δυνάμωνε συνεχώς υπερπηδώντας εμπόδια ,σαν το ΦΩΣ ,που φωτίζει και διαπερνά κάθε ρωγμή ,για ακόμη επιπλέον λεπτά την μεγαλύτερη ημέρα του χειμερινού ηλιοστασίου την 21η Δεκεμβρίου.

Το φως της αγνότητας, της ηρεμίας , της σύνδεσης, ας γεμίζει τις καρδιές όλων καθημερινά.

Καλές γιορτές σε σε όλες τις φιλαναγνώστριες μαθήτριες και όλους τους φιλαναγνώστες μαθητές.

# data[].attributes.headline
1ο ΜΕΙΟΝΟΤΙΚΟ Δ.Σ.ΚΟΜΟΤΗΝΗΣ ΣΤ ΤΑΞΗ-Καρακώστα Χρυσή

# data[].attributes.subject
1ο ΜΕΙΟΝΟΤΙΚΟ Δ.Σ.ΚΟΜΟΤΗΝΗΣ ΣΤ ΤΑΞΗ-Καρακώστα Χρυσή

# data[].attributes.body
Μια φορά κι έναν καιρό…με τα φτερά μου πετάω εγώ!

Η τάξη μας ασχολήθηκε με το βιβλίο «Μια φορά κι έναν καιρό, ήταν ο Γιάννης» της Δέσποινας Ρωμανέλη. Μέσα από το βιβλίο τα παιδιά αναγνωρίζουν και αποδέχονται τη διαφορετικότητα. Διαπιστώσαμε ότι όλες/όλοι είμαστε διαφορετικές/διαφορετικοί και διδαχτήκαμε την ισότητα! Καταλάβαμε ότι όλοι μπορούμε να «ανοίξουμε τα φτερά μας και να πετάξουμε» αρκεί η διαδικασία να είναι προσαρμοσμένη στα ενδιαφέροντα μας και τα μοναδικά ταλέντα της καθεμιάς και του καθενός !

Καλές γιορτές με υγεία σε όλες και όλους!

# data[].attributes.attachment_caption
"Το τρένο των δώρων της φιλίας"

# data[].attributes.headline
Νηπιαγωγείο Αγιοχωρίου - Μητούδη Μαρία

# data[].attributes.subject
Νηπιαγωγείο Αγιοχωρίου - Μητούδη Μαρία

# data[].attributes.body
Εμείς ασχοληθήκαμε με το βιβλίο της Γιολάντα Τσορώνη-Γεωργιάδη "Πότε εγώ και πότε εσύ!" Μέσα από το βιβλίο αυτό διαπιστώσαμε πόσο εύκολα μπορούμε να θυμώσουμε με έναν φίλο μας/μία φίλη μας αλλά καταλάβαμε πως είναι κάτι που μας προκαλεί άσχημα συναισθήματα και στενάχωρα και πως η συγχώρεση και η υποχώρηση είναι τόσο δυνατά που μπορούν να τα φτιάξουν όλα αμέσως και να τα διορθώσουν! Διαλέξαμε διάφορα δώρα μέσα από τις εικόνες του παραμυθιού και το κάθε παιδί ζωγράφισε όπως μπορούσε ένα από αυτά! Τα δώρα που διάλεξαν τα παιδιά είναι ένα κόκκινο φουστάνι, ένα καπέλο, βραχιόλια και δαχτυλίδια, μια αγκαλιά, ένα φιλί, μια καρδιά, ένα ζευγάρι γοβάκια, ένα λουλούδι, ένα χαμόγελο...Αυτά τα δώρα χαρίζουμε εμείς μέσα από το βιβλίο που επιλέξαμε!

Καλές γιορτές με υγεία σε όλες/σε όλους!

# data[].attributes.attachment_caption
"Το ουράνιο τόξο της καρδιάς μας"

# data[].attributes.headline
10ο Δημοτικό Σχολείο Κομοτηνής-Σταυρούλα Ντάμτση, Μαρκέτα Σπανού

# data[].attributes.subject
10ο Δημοτικό Σχολείο Κομοτηνής-Σταυρούλα Ντάμτση, Μαρκέτα Σπανού

# data[].attributes.body
Το "δώρο" που θέλουμε να χαρίσουμε το εμπνευστήκαμε από το βιβλίο της Γιολάντας Τσορώνη-Γεωργιάδη "Ένα λαίμαργο ουράνιο τόξο". Οι μαθήτριες και οι μαθητές της Α΄ τάξης του σχολείου μας ακολούθησαν το φανταστικό ταξίδι του "λαίμαργου ουράνιου τόξου" και μέσα από την καλλιέργεια της ενσυναίσθησης μυήθηκαν στο να βλέπουν τον κόσμο με τα μάτια του άλλου προάγοντας τη συναισθηματική τους νοημοσύνη.

Για το λόγο αυτό αποφασίσαμε να χαρίσουμε τα "δώρα" του βιβλίου, το δικό μας ξεχωριστό "ουράνιο τόξο" ενώνοντας σε αλυσίδα τις ζωγραφιές μας με το σκοπό να "φωτίσουμε" και να "χρωματίσουμε" τη μεγαλύτερη νύχτα του χρόνου, την 21 Δεκεμβρίου, για να δυναμώσουμε το φως σε νου και καρδιά!

# data[].attributes.attachment_link.title
ΤΟ ΟΥΡΑΝΙΟ ΤΟΞΟ ΜΑΣ_edited

# data[].attributes.attachment_caption
"Τα καλύτερα δώρα είναι αυτά που δεν αγοράζονται!"

# data[].attributes.headline
2ο Δ.Σ. Κομοτηνής- Σιαψαλάκη Γεωργία και Πατσάρα Χρύσα

# data[].attributes.subject
2ο Δ.Σ. Κομοτηνής- Σιαψαλάκη Γεωργία και Πατσάρα Χρύσα

# data[].attributes.body
Η Β1 τάξη του σχολείου μας ασχολήθηκε με το βιβλίο «Ο Τρεχαλητής και η Τίποτα» της Κατερίνας Παπαγαρυφάλλου, εκδόσεις Μεταίχμιο, με εικονογράφηση της Θέντα Μιμηλάκη.

Ένα βιβλίο που αγαπήσαμε, μας συγκίνησε και μας δίδαξε το νόημα της αποδοχής.

Στο πλαίσιο της δράσης «Χάρισε ένα βιβλίο, δυνάμωσε το φως VOL II» συζητήσαμε το περιεχόμενο και το νόημα του βιβλίου και παίξαμε ένα παιχνίδι με ερωτήσεις κατανόησης στην πλατφόρμα wordwall. Αφού μιλήσαμε για τα είδη αναπηρίας με αναφορά στην παγκόσμια ημέρα ΑμεΑ, δημιουργήσαμε κατασκευή και ζωγραφιές για όσα θα χαρίζαμε στα άτομα με αναπηρία. Μερικά από αυτά ήταν ο σεβασμός, η αγάπη, η φιλία και η αποδοχή.

Στη συνέχεια, οι γονείς προσκλήθηκαν στο σχολείο όπου διοργανώσαμε μια αντίστοιχη δράση. Στο τέλος, χάρισαν στη βιβλιοθήκη της τάξης μας από ένα βιβλίο τυλιγμένο με ζωγραφιές των παιδιών τους.

Καλές γιορτές! Γεμάτες βιβλία που μας ταξιδεύουν και μας γεμίζουν λογιών λογιών συναισθήματα!

# data[].attributes.attachment_link.title
χαρίζουμε τις ζωγραφιές μας

# data[].attributes.headline
Μειονοτικό Δημοτικό Σχολείο Εσοχής και 1/θ Νηπιαγωγείο Εσοχής 

# data[].attributes.subject
Μειονοτικό Δημοτικό Σχολείο Εσοχής και 1/θ Νηπιαγωγείο Εσοχής 

# data[].attributes.body
Μέσα από μια όμορφη συνεργασία του Μειονοτικού Δημοτικού Σχολείου και του Νηπιαγωγείου Εσοχής προέκυψαν τα "δώρα" μας! Εμπνευστήκαμε από το βιβλίο " Ανέβα Επίπεδο" του Αντώνη Παπαθεοδούλου, μιλήσαμε για τη δύναμη της φιλίας και αποφασίσαμε να δημιουργήσουμε ελεύθερα τα "δώρα" που θα χαρίσουμε. Το αποτέλεσμα ήταν όχι ένα αλλά πολλά διαφορετικά δώρα τα οποία θα δυναμώσουν ακόμη περισσότερο το φως!!!

Οι εκπαιδευτικοί που συνεργάστηκαν για τη συγκεκριμένη δράση: Αλή Μολλά Αλή (διευθυντής Μειονοτικού Δημοτικού Εσοχής), Τσουρέκα Κωνσταντίνα (υποδιευθύντρια Μειον. Δημοτ. Εσοχής), Κενάν Κερήμ (εκπαιδευτικός παράλληλης στήριξης), Λάπατα Ευδοξία (προϊσταμένη νηπιαγωγείου Εσοχής)

# data[].attributes.headline
Νηπιαγωγείο Βέννας - Ζωίτσα Αντωνάκη

# data[].attributes.subject
Νηπιαγωγείο Βέννας - Ζωίτσα Αντωνάκη

# data[].attributes.body
"Μικροί Καλλιτέχνες, Μεγάλα Συναισθήματα"

Με έμπνευση το βιβλίο "Η Μικρή Χιονονιφάδα", της Suzan Fossey, τα παιδιά του νηπιαγωγείου είδαν ότι η ζωή μας ακολουθεί κύκλους, όπως και ο κύκλος του νερού, και όλα συμβαίνουν για κάποιο λόγο. Έτσι, ζωγράφισαν, δημιούργησαν και κάνουν "δώρο" υπέροχες εικόνες που εκφράζουν τα πιο όμορφα συναισθήματα: την αγάπη, το παιχνίδι, το φως, τη χαρά, την ελπίδα και τον ήλιο. Με αφορμή την 21η Δεκεμβρίου, οι μαθήτριες/οι μαθητές μας διαβάζουν βιβλία και δυναμώνουν το φως, θυμίζοντας μας πόσο όμορφη είναι η ζωή όταν την γεμίζουμε με ελπίδα και χαρά.

# data[].attributes.headline
Σύμβουλοι Εκπαίδευσης Α/θμιας Ροδόπης (Άννα Αφεντουλίδου, Σουλτάνα Τσιγγίδου, Αχμέτ Νιζάμ, Νικόλαος Τσουρής)

# data[].attributes.subject
Σύμβουλοι Εκπαίδευσης Α/θμιας Ροδόπης (Άννα Αφεντουλίδου, Σουλτάνα Τσιγγίδου, Αχμέτ Νιζάμ, Νικόλαος Τσουρής)

# data[].attributes.body
Στις 21 Δεκεμβρίου 2024 σε όλη την Ελλάδα και την Κύπρο χαρίζουμε και "χαρίζουμε" βιβλία μαζί με την Elniplex και τις συνεργάτιδες/τους συνεργάτες της. Για να "φωτίσουμε" τη μεγαλύτερη νύχτα του χρόνου με τα φωτεινά δώρα των βιβλίων.